《送赵国呈赴坛》
宋代·陈文蔚

未成花柳种成堤，早有先声到浙西。
待得已书驯雉绩，不妨隐访旧鸾棲。
堂前风入琴三弄，江上春归雨一犂。
莫道催科能样急，也分一念到群黎。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。